Kokkikartanon alumiinivuoat pinnoitetaan elintarviketurvallisella lakalla. Siten vältetään alumiinipinnan ja ruuan kosketuksesta mahdollisesti syntyvät kemialliset reaktiot. Tavallisen alumiinifolion hapertuminen tai reikien muodostuminen alumiinipinnalle on mahdollista esimerkiksi silloin, kun ruokaa säilytetään pitkiä aikoja alumiinifoliossa tai sillä peitetyssä astiassa. Silloin alumiinivuoan pinnalle voi muodostua ns. alumiinisuolaa. Se ei ole haitallista ihmiselle, mutta voi antaa ei-toivottua makua tai väriä tuotteeseen. Tästä syystä me Kokkikartanolla käytetään lakattuja rasioita, joissa elintarviketurvallinen lakka toimii eristeenä ruuan ja rasian välillä estäen reaktion syntymisen.